བརྒྱད་ཅུ་གྱ་གྲངས་ནང་དིལ་མགོ་མཁྱེན་བརྩེ་རིན་པོ་ཆེ་ཞེ་ཆེན་དུ་ཕེབས་ཐེངས་ཚང་མར་སྤྲུལ་སྐུ་རིན་པོ་ཆེ་བཅར་ཡོད་པར་མ་ཟད།སྔར་གསན་མ་གྲུབ་པའི་དབང་ལུང་ཁྲིད་གསུམ་ཡོངས་རྫོགས་ཞུས་པ་དང་།དིལ་མགོ་མཁྱེན་བརྩེ་རིན་པོ་ཆེས་ཀྱང་ཧ་ཅང་ཐུགས་རྩིས་ཆེན་པོ་གནང་ཡོད།སྔ་རྗེས་སུ་རྫ་རྒྱལ་མཁན་པོ་འབུམ་པ་དང་བླ་མ་ལུང་རྟོགས་སོགས་ལས་ཀྱང་འོད་གསལ་སྙིང་ཐིག་གི་མན་ངག་དང་རྩ་རླུང་སོགས་ཞུས་ཤིང་ཕྱིས་སུ་མི་ལོ་བཅུ་ཕྲག་གི་རིང་ལ་དབེན་པའི་རི་ལ་སྒྲུབ་པའི་རྒྱལ་མཚན་བཙུགས་ཏེ་ཉམས་ལེན་ཚུལ་བཞིན་གནང་བའི་སྐོར་གོང་དུ་ཡང་ཞུས་ཟིན་ཡོད།